CELEX: 32021R1469
Language: sk
Date: 2021-09-10 00:00:00
Title: Vykonávacie nariadenie Komisie (EÚ) 2021/1469 z 10. septembra 2021, ktorým sa mení vykonávacie nariadenie (EÚ) 2020/2235, pokiaľ ide o pridanie nového vzoru certifikátu pre produkty živočíšneho pôvodu, ktoré pochádzajú z Únie, premiestňujú sa do tretej krajiny alebo na územie a po vyložení, skladovaní a opätovnom naložení v tejto tretej krajine alebo na tomto území sa premiestňujú späť do Únie, ktorým sa mení vykonávacie nariadenie (EÚ) 2021/404, pokiaľ ide o zoznam tretích krajín, z ktorých sa do Únie povoľuje vstup produktov živočíšneho pôvodu, ktoré pochádzajú z tretej krajiny alebo územia a vracajú sa do Únie z tretej krajiny alebo územia, a ktorým sa mení vykonávacie nariadenie (EÚ) 2021/405, pokiaľ ide o zoznam tretích krajín alebo ich regiónov, z ktorých sa do Únie povoľuje vstup produktov živočíšneho pôvodu a určitého tovaru, ktoré pochádzajú z tretej krajiny alebo jej regiónu alebo sa vracajú do Únie z tretej krajiny alebo jej regiónu (Text s významom pre EHP)

13.9.2021   
               
               
                  SK
               
               
                  Úradný vestník Európskej únie
               
               
                  L 321/21
               
            
         VYKONÁVACIE NARIADENIE KOMISIE (EÚ) 2021/1469
         z 10. septembra 2021,
         ktorým sa mení vykonávacie nariadenie (EÚ) 2020/2235, pokiaľ ide o pridanie nového vzoru certifikátu pre produkty živočíšneho pôvodu, ktoré pochádzajú z Únie, premiestňujú sa do tretej krajiny alebo na územie a po vyložení, skladovaní a opätovnom naložení v tejto tretej krajine alebo na tomto území sa premiestňujú späť do Únie, ktorým sa mení vykonávacie nariadenie (EÚ) 2021/404, pokiaľ ide o zoznam tretích krajín, z ktorých sa do Únie povoľuje vstup produktov živočíšneho pôvodu, ktoré pochádzajú z tretej krajiny alebo územia a vracajú sa do Únie z tretej krajiny alebo územia, a ktorým sa mení vykonávacie nariadenie (EÚ) 2021/405, pokiaľ ide o zoznam tretích krajín alebo ich regiónov, z ktorých sa do Únie povoľuje vstup produktov živočíšneho pôvodu a určitého tovaru, ktoré pochádzajú z tretej krajiny alebo jej regiónu alebo sa vracajú do Únie z tretej krajiny alebo jej regiónu
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (1), a najmä na jeho článok 230 ods. 1, článok 238 ods. 3 a článok 239 ods. 3,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (2), a najmä na jeho článok 90 prvý odsek písmená a) a e) a článok 126 ods. 3 a článok 127 ods. 2,
         keďže:
         
                     (1)
                  
                  
                     V nariadení (EÚ) 2016/429 sa stanovujú pravidlá týkajúce sa chorôb zvierat, ktoré sa môžu prenášať na zvieratá alebo na ľudí, vrátane požiadaviek na úradnú certifikáciu zdravia zvierat v prípade rôzneho premiestňovania zvierat, zárodočných produktov a produktov živočíšneho pôvodu vrátane požiadaviek na vstup do Únie. Uvedené požiadavky týkajúce sa vstupu živých zvierat, zárodočných produktov a produktov živočíšneho pôvodu do Únie sú bližšie špecifikované v delegovanom nariadení Komisie (EÚ) 2020/692 (3).
                  
               
                     (2)
                  
                  
                     V nariadení (EÚ) 2017/625 sa stanovujú pravidlá vykonávania úradných kontrol a iných úradných činností vykonávaných príslušnými orgánmi členských štátov s cieľom zabezpečiť dodržiavanie pravidiel stanovených v jeho článku 1 ods. 2, ako aj pravidiel týkajúcich sa bezpečnosti potravín na všetkých stupňoch výroby, spracúvania a distribúcie a požiadaviek na zdravie zvierat a dobré životné podmienky zvierat a na vedľajšie živočíšne produkty.
                  
               
                     (3)
                  
                  
                     Vo vykonávacom nariadení Komisie (EÚ) 2020/2235 (4) sa stanovujú vzory certifikátov zdravia zvierat/úradných certifikátov a vzory úradných certifikátov na vstup zvierat, produktov živočíšneho pôvodu, zmiešaných výrobkov, zárodočných produktov, vedľajších živočíšnych produktov, klíčkov určených na ľudskú spotrebu a semien určených na produkciu klíčkov na ľudskú spotrebu do Únie.
                  
               
                     (4)
                  
                  
                     Vykonávacie nariadenie (EÚ) 2020/2235 však neobsahuje žiadny vzor certifikátu, ktorý by sa vzťahoval na vstup tých produktov a tovaru do Únie, ktoré pochádzajú z Únie a ktoré sa premiestňujú do tretej krajiny alebo na územie a po vyložení, skladovaní a opätovnom naložení v tejto tretej krajine alebo na tomto území sa potom premiestňujú späť do Únie. Preto je potrebné zmeniť uvedené vykonávacie nariadenie tak, aby sa v ňom stanovil takýto typ vzoru certifikátu a aby sa v takýchto prípadoch zabránilo neprimeranému narušeniu obchodu.
                  
               
                     (5)
                  
                  
                     V článku 229 nariadenia (EÚ) 2016/429 sa vyžaduje, aby zásielky zvierat, zárodočných produktov a produktov živočíšneho pôvodu vstupujúcich do Únie pochádzali z tretej krajiny alebo územia, alebo z ich pásma či kompartmentu uvedených v zozname v súlade s článkom 230 ods. 1 uvedeného nariadenia.
                  
               
                     (6)
                  
                  
                     Delegovaným nariadením (EÚ) 2020/692 sa dopĺňa nariadenie (EÚ) 2016/429, pokiaľ ide o požiadavky na zdravie zvierat stanovené na účely vstupu zásielok zvierat, zárodočných produktov a produktov živočíšneho pôvodu z tretích krajín alebo území, resp. ich pásiem či kompartmentov do Únie v prípade živočíchov akvakultúry. V článku 3 prvom odseku písm. a) delegovaného nariadenia (EÚ) 2020/692 sa stanovuje, že vstup zásielok zvierat, zárodočných produktov a produktov živočíšneho pôvodu, ktoré patria do rozsahu jeho pôsobnosti, do Únie sa môže povoliť len za predpokladu, že dané zásielky pochádzajú z tretej krajiny alebo územia, resp. ich pásma či kompartmentu uvedených v zozname pre konkrétne druhy zvierat, zárodočných produktov a produktov živočíšneho pôvodu v súlade s požiadavkami na zdravie zvierat stanovenými v uvedenom delegovanom nariadení.
                  
               
                     (7)
                  
                  
                     Vykonávacím nariadením Komisie (EÚ) 2021/404 (5) sa stanovujú zoznamy tretích krajín, území alebo ich pásiem, ako aj ich kompartmentov v prípade živočíchov akvakultúry, z ktorých je povolený vstup do Únie, pokiaľ ide o tie druhy a kategórie zvierat a kategórie zárodočných produktov a produktov živočíšneho pôvodu, ktoré patria do rozsahu pôsobnosti delegovaného nariadenia (EÚ) 2020/692.
                  
               
                     (8)
                  
                  
                     V prílohe XXII k vykonávaciemu nariadeniu (EÚ) 2021/404 sa stanovuje zoznam tretích krajín, z ktorých sa povoľuje vstup do Únie, pokiaľ ide o zásielky určitých zvierat, zárodočných produktov alebo produktov živočíšneho pôvodu pochádzajúcich z Únie a vracajúcich sa do Únie po ich preprave cez tretiu krajinu alebo územie. Uvedená príloha by sa mala zmeniť tak, aby obsahovala zoznam tretích krajín alebo území, z ktorých sa do Únie povoľuje vstup zásielok produktov živočíšneho pôvodu pochádzajúcich z Únie, ktoré sa po skladovaní v týchto tretích krajinách alebo na týchto územiach premiestňujú späť do Únie, a priradila osobitné podmienky, ktoré sa v takýchto prípadoch musia splniť.
                  
               
                     (9)
                  
                  
                     V nariadení (EÚ) 2017/625 sa stanovuje, že zásielky určitých zvierat a tovaru môžu vstupovať do Únie len z tej tretej krajiny alebo z toho jej regiónu, ktoré sa uvádzajú v zozname vypracovanom Komisiou na tento účel.
                  
               
                     (10)
                  
                  
                     Delegovaným nariadením Komisie (EÚ) 2019/625 (6) sa dopĺňa nariadenie (EÚ) 2017/625, pokiaľ ide o podmienky vstupu zásielok určitých zvierat a tovaru určených na ľudskú spotrebu do Únie z tretích krajín alebo ich regiónov s cieľom zabezpečiť, že spĺňajú príslušné požiadavky stanovené pravidlami uvedenými v článku 1 ods. 2 písm. a) nariadenia (EÚ) 2017/625 alebo požiadavky, ktoré sú uznané aspoň za rovnocenné.
                  
               
                     (11)
                  
                  
                     Vo vykonávacom nariadení Komisie (EÚ) 2021/405 (7) sa stanovujú zoznamy tretích krajín alebo ich regiónov, z ktorých je povolený vstup produktov živočíšneho pôvodu a určitého tovaru do Únie, a dopĺňajú zoznamy stanovené vo vykonávacom nariadení (EÚ) 2021/404. S cieľom umožniť do Únie vstup produktov živočíšneho pôvodu, ktoré nepatria do rozsahu pôsobnosti delegovaného nariadenia (EÚ) 2020/692, by sa vykonávacie nariadenie (EÚ) 2021/405 malo zmeniť tak, aby sa v ňom uvádzal zoznam tretích krajín alebo regiónov, z ktorých je povolený vstup zásielok týchto produktov živočíšneho pôvodu a určitého tovaru pochádzajúcich z Únie, ktoré sa po skladovaní v týchto tretích krajinách alebo regiónoch premiestňujú späť do Únie a spĺňajú podmienky stanovené v delegovanom nariadení (EÚ) 2019/625.
                  
               
                     (12)
                  
                  
                     Vykonávacie nariadenia (EÚ) 2020/2235, (EÚ) 2021/404 a (EÚ) 2021/405 by sa preto mali zodpovedajúcim spôsobom zmeniť.
                  
               
                     (13)
                  
                  
                     V záujme právnej istoty by toto nariadenie malo nadobudnúť účinnosť čo najskôr.
                  
               
                     (14)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Vykonávacie nariadenie (EÚ) 2020/2235 sa mení takto:
            
                        1.
                     
                     
                        Medzi články 30 a 31 sa vkladá tento článok 30a:
                        
                           „Článok 30a
                           Vzor certifikátu zdravia zvierat/úradného certifikátu na vstup produktov živočíšneho pôvodu a určitého tovaru do Únie, ktoré pochádzajú z Únie, premiestňujú sa do tretej krajiny alebo na územie a po vyložení, skladovaní a opätovnom naložení v tejto tretej krajine alebo na tomto území sa premiestňujú späť do Únie
                           Vzor certifikátu zdravia zvierat/úradného certifikátu uvedený v článku 1 ods. 3 písm. b) bode i), ktorý sa má použiť na vstup produktov živočíšneho pôvodu a určitého tovaru do Únie, ktoré pochádzajú z Únie, premiestňujú sa do tretej krajiny alebo na územie a po vyložení, skladovaní a opätovnom naložení v tejto tretej krajine alebo na tomto území sa premiestňujú späť do Únie, zodpovedá vzoru STORAGE-TC-PAO vypracovanému v súlade so vzorom stanoveným v kapitole 53 prílohy III.“
                        
                     
                  
                        2.
                     
                     
                        Príloha III sa mení v súlade s prílohou I k tomuto nariadeniu.
                     
                  
         
            Článok 2
            Príloha XXII k vykonávaciemu nariadeniu (EÚ) 2021/404 sa mení v súlade s prílohou II k tomuto nariadeniu.
         
         
            Článok 3
            Medzi články 26 a 27 vykonávacieho nariadenia (EÚ) 2021/405 sa vkladá tento článok 26a:
            
               
                  „Článok 26a
                  Zoznam tretích krajín, z ktorých sa povoľuje vstup produktov živočíšneho pôvodu a určitého tovaru do Únie, ktoré pochádzajú z Únie, premiestňujú sa do tretej krajiny alebo jej regiónu a po vyložení, skladovaní a opätovnom naložení v tejto tretej krajine alebo jej regióne sa premiestňujú späť do Únie
                  Zásielky produktov živočíšneho pôvodu a určitého tovaru, ktoré pochádzajú z Únie, premiestňujú sa do tretej krajiny alebo jej regiónu a po vyložení, skladovaní a opätovnom naložení v tejto tretej krajine alebo jej regióne sa premiestňujú späť do Únie, sa povoľujú na vstup do Únie len vtedy, ak pochádzajú z tretích krajín alebo ich regiónov, z ktorých je povolený vstup do Únie v súlade s prílohou XXII k vykonávaciemu nariadeniu (EÚ) 2021/404 a ktoré sú uvedené v rozhodnutí 2011/163/EÚ.“
               
            
         
         
            Článok 4
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. septembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 84, 31.3.2016, s. 1.
         
            (2)  Ú. v. EÚ L 95, 7.4.2017, s. 1.
         
            (3)  Delegované nariadenie Komisie (EÚ) 2020/692 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie (Ú. v. EÚ L 174, 3.6.2020, s. 379).
         
            (4)  Vykonávacie nariadenie Komisie (EÚ) 2020/2235 zo 16. decembra 2020, ktorým sa stanovujú pravidlá uplatňovania nariadení Európskeho parlamentu a Rady (EÚ) 2016/429 a (EÚ) 2017/625, pokiaľ ide o vzory certifikátov zdravia zvierat, vzory úradných certifikátov a vzory certifikátov zdravia zvierat/úradných certifikátov na vstup zásielok určitých kategórií zvierat a tovaru do Únie a ich premiestňovanie v rámci Únie, úradnú certifikáciu týkajúcu sa takýchto certifikátov, a ktorým sa zrušuje nariadenie (ES) č. 599/2004, vykonávacie nariadenia (EÚ) č. 636/2014 a (EÚ) 2019/628, smernica 98/68/ES a rozhodnutia 2000/572/ES, 2003/779/ES a 2007/240/ES (Ú. v. EÚ L 442, 30.12.2020 s 1).
         
            (5)  Vykonávacie nariadenie Komisie (EÚ) 2021/404 z 24. marca 2021, ktorým sa stanovujú zoznamy tretích krajín, území alebo ich pásiem, z ktorých je povolený vstup zvierat, zárodočných produktov a produktov živočíšneho pôvodu do Únie v súlade s nariadením Európskeho parlamentu a Rady (EÚ) 2016/429 (Ú. v. EÚ L 114, 31.3.2021, s. 1).
         
            (6)  Delegované nariadenie Komisie (EÚ) 2019/625 zo 4. marca 2019, ktorým sa dopĺňa nariadenie Európskeho parlamentu a Rady (EÚ) 2017/625, pokiaľ ide o požiadavky na vstup zásielok určitých zvierat a tovaru určených na ľudskú spotrebu do Únie (Ú. v. EÚ L 131, 17.5.2019, s. 18).
         
            (7)  Vykonávacie nariadenie Komisie (EÚ) 2021/405 z 24. marca 2021, ktorým sa stanovujú zoznamy tretích krajín alebo ich regiónov, z ktorých sa v súlade s nariadením Európskeho parlamentu a Rady (EÚ) 2017/625 povoľuje vstup určitých zvierat a tovaru určených na ľudskú spotrebu do Únie (Ú. v. EÚ L 114, 31.3.2021, s. 118).
      
      
         
            PRÍLOHA I
            Príloha III k vykonávaciemu nariadeniu (EÚ) 2020/2235 sa mení takto:
            
                        1.
                     
                     
                        Do zoznamu certifikátov sa za položku „TRANSIT-COMP“ s názvom „Tranzit zmiešaných výrobkov cez Úniu do tretej krajiny alebo na územie buď okamžitým tranzitom alebo po skladovaní v Únii“ vkladá nová kategória:
                        
                                    „Produkty živočíšneho pôvodu a určitý tovar, ktoré pochádzajú z Únie, premiestňujú sa do tretej krajiny alebo na územie a po vyložení, skladovaní a opätovnom naložení v tejto tretej krajine alebo na tomto území sa premiestňujú späť do Únie
                                    
                                 
                              
                                    STORAGE-TC-PAO
                                 
                                 
                                    Kapitola 53: Vzor certifikátu zdravia zvierat/úradného certifikátu na vstup produktov živočíšneho pôvodu a určitého tovaru do Únie, ktoré pochádzajú z Únie, premiestňujú sa do tretej krajiny alebo na územie a po vyložení, skladovaní a opätovnom naložení v tejto tretej krajine alebo na tomto území sa premiestňujú späť do Únie“;
                                 
                              
                  
                        2.
                     
                     
                        Za kapitolu 52 sa vkladá táto kapitola 53:
                        
                           „KAPITOLA 53
                        
                           VZOR CERTIFIKÁTU ZDRAVIA ZVIERAT/ÚRADNÉHO CERTIFIKÁTU NA VSTUP PRODUKTOV ŽIVOČÍŠNEHO PÔVODU A URČITÉHO TOVARU DO ÚNIE, KTORÉ POCHÁDZAJÚ Z ÚNIE, PREMIESTŇUJÚ SA DO TRETEJ KRAJINY ALEBO NA ÚZEMIE A PO VYLOŽENÍ, SKLADOVANÍ A OPÄTOVNOM NALOŽENÍ V TEJTO TRETEJ KRAJINE ALEBO NA TOMTO ÚZEMÍ SA PREMIESTŇUJÚ SPÄŤ DO ÚNIE (MODEL STORAGE-TC-PAO)
                        
                        
                           
                        
                           
                        
                                    
                                       KRAJINA
                                    
                                 
                                 
                                    
                                       Vzor certifikátu STORAGE-TC-PAO
                                    
                                 
                              
                                    
                                       Časť II: Certifikácia
                                    
                                 
                                 
                                    
                                                
                                                   II.
                                                
                                             
                                             
                                                Zdravotné informácie
                                             
                                          
                                 
                                    
                                       II.a.
                                    
                                 
                                 
                                    
                                       Referenčný kód certifikátu
                                    
                                 
                                 
                                    
                                       II.b.
                                    
                                 
                                 
                                    
                                       Referenčný kód IMSOC
                                    
                                 
                              
                                    
                                                
                                                   II.1.
                                                
                                             
                                             
                                                Potvrdenie o zdravotnej neškodnosti
                                                Ja, podpísaný úradný veterinárny lekár, týmto potvrdzujem, že zásielka produktov živočíšneho pôvodu
                                                   alebo tovaru opísaná v časti I:
                                                
                                                            II.1.1.
                                                         
                                                         
                                                            pochádza z Únie a bola vyprodukovaná v Únii a bola oprávnená na umiestnenie na trh v Únii a
                                                         
                                                      
                                                            II.1.2.
                                                         
                                                         
                                                            bola zabalená v Únii a v prípade produktov živočíšneho pôvodu označená v Únii v súlade s oddielom I prílohy II k nariadeniu (ES) č. 853/2004 a
                                                         
                                                      
                                                            II.1.3.
                                                         
                                                         
                                                            je určená do Únie a
                                                         
                                                      
                                                            II.1.4.
                                                         
                                                         
                                                            nebola manipulovaná ani nebola predmetom iného zaobchádzania než vyloženia, skladovania, opätovného naloženia a prepravy v (1)… a v prípade produktov živočíšneho pôvodu bola skladovaná a prepravovaná v súlade s príslušnými požiadavkami prílohy III k nariadeniu Európskeho parlamentu a Rady (ES) č. 853/2004.
                                                         
                                                      
                                          
                                                
                                                   II.2.
                                                
                                             
                                             
                                                Potvrdenie o skladovaní
                                                Ja, podpísaný úradný veterinárny lekár, týmto potvrdzujem, že zásielka produktov živočíšneho pôvodu
                                                   alebo tovaru opísaná v časti I:
                                                
                                                            II.2.1.
                                                         
                                                         
                                                            bola skladovaná v schválenom(-ých)/registrovanom(-ých) zariadení(-iach) a
                                                         
                                                      
                                                            II.2.2.
                                                         
                                                         
                                                            bola opätovne naložená v schválenom/registrovanom zariadení pod dohľadom príslušného orgánu.
                                                         
                                                      
                                                   Poznámky
                                                
                                                V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, a najmä s článkom 5 ods. 4 protokolu o Írsku/Severnom Írsku v spojení s prílohou 2 k uvedenému protokolu, odkazy na „Úniu“ v tomto certifikáte zahŕňajú na účely tohto certifikátu Spojené kráľovstvo, pokiaľ ide o Severné Írsko.
                                                Tento certifikát je určený na vstup zásielok produktov, na ktoré sa vzťahujú certifikáty stanovené v článkoch 8 až 29 vykonávacieho nariadenia (EÚ) 2020/2235, do Únie, ktoré pochádzajú z členského štátu Únie, premiestňujú sa do tretej krajiny alebo na územie uvedené v zozname v prílohe XXII k vykonávaciemu nariadeniu Komisie (EÚ) 2021/404 s osobitnou podmienkou „Zásielky, ktoré pochádzajú z Únie, premiestňujú sa do tretej krajiny alebo na územie a po skladovaní sa premiestňujú späť do Únie“ a po vyložení, skladovaní a opätovnom naložení v tejto tretej krajine alebo na tomto území sa premiestňujú späť do Únie.
                                                Tento certifikát zdravia zvierat/úradný certifikát sa vyplní podľa poznámok k vyplneniu certifikátov stanovených v kapitole 4 prílohy I k vykonávaciemu nariadeniu (EÚ) 2020/2235.
                                                
                                                   Časť I:
                                                
                                                
                                                            Kolónka 1.7
                                                         
                                                         
                                                            :
                                                         
                                                         
                                                            Uveďte názov a ISO kód krajiny, v ktorej bol tovar vyprodukovaný, vyrobený alebo zabalený (označený identifikačnou značkou).
                                                         
                                                      
                                                   Časť II:
                                                
                                                
                                                            
                                                               (1)
                                                            
                                                         
                                                         
                                                            Kód pásma v súlade so stĺpcom 2 tabuľky stanovenej v časti 1 prílohy XXII k vykonávaciemu nariadeniu (EÚ) 2021/404; iba pásma s osobitnou podmienkou „Zásielky, ktoré pochádzajú z Únie, premiestňujú sa do tretej krajiny alebo na územie a po skladovaní sa premiestňujú späť do Únie“ v stĺpci 6 tejto tabuľky.
                                                         
                                                      
                                          
                              
                                     
                                 
                                 
                                    
                                       Úradný veterinárny lekár
                                    
                                 
                                 
                                     
                                 
                              
                                     
                                 
                                 
                                    Meno (veľkými tlačenými písmenami)
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Dátum
                                 
                                 
                                    Kvalifikácia a titul
                                 
                                 
                                     
                                 
                                 
                                     
                                 
                              
                                     
                                 
                                 
                                    Pečiatka
                                 
                                 
                                    Podpis“
                                 
                                 
                                     
                                 
                                 
                                     
                                 
                              
                  
      
      
         
            PRÍLOHA II
            Príloha XXII k vykonávaciemu nariadeniu (EÚ) 2021/404 sa mení takto:
            
                        1.
                     
                     
                        V časti 1 sa položky týkajúce sa Spojeného kráľovstva, Guernsey, Ostrova Man a Jersey nahrádzajú takto:
                        
                                    „GB
                                    
                                    Spojené kráľovstvo
                                 
                                 
                                    GB-0
                                 
                                 
                                    Zvieratá a zárodočné produkty patriace do rozsahu pôsobnosti delegovaného nariadenia Komisie (EÚ) 2020/692
                                 
                                 
                                     
                                 
                                 
                                    Vzor certifikátov na premiestňovanie v rámci územia Únie
                                 
                                 
                                    Z členského štátu do iných členských štátov cez územie Spojeného kráľovstva alebo jeho korunné dependencie
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Produkty živočíšneho pôvodu a určitý tovar, na ktoré sa vzťahujú certifikáty uvedené v článkoch 8 až 29 vykonávacieho nariadenia (EÚ) 2020/2235
                                 
                                 
                                    STORAGE-TC-PAO
                                 
                                 
                                    Zásielky, ktoré pochádzajú z Únie, premiestňujú sa do tretej krajiny alebo na územie a po vyložení, skladovaní a opätovnom naložení sa premiestňujú späť do Únie
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       GG
                                    
                                    Guernsey
                                 
                                 
                                    GG-0
                                 
                                 
                                    Zvieratá a zárodočné produkty patriace do rozsahu pôsobnosti delegovaného nariadenia (EÚ) 2020/692
                                 
                                 
                                     
                                 
                                 
                                    Vzor certifikátov na premiestňovanie v rámci územia Únie
                                 
                                 
                                    Z členského štátu do iných členských štátov cez územie Spojeného kráľovstva alebo jeho korunné dependencie
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Produkty živočíšneho pôvodu a určitý tovar, na ktoré sa vzťahujú certifikáty uvedené v článkoch 8 až 29 vykonávacieho nariadenia (EÚ) 2020/2235
                                 
                                 
                                    STORAGE-TC-PAO
                                 
                                 
                                    Zásielky, ktoré pochádzajú z Únie, premiestňujú sa do tretej krajiny alebo na územie a po vyložení, skladovaní a opätovnom naložení sa premiestňujú späť do Únie
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       IM
                                    
                                    Ostrov Man
                                 
                                 
                                    IM-0
                                 
                                 
                                    Zvieratá a zárodočné produkty patriace do rozsahu pôsobnosti delegovaného nariadenia (EÚ) 2020/692
                                 
                                 
                                     
                                 
                                 
                                    Vzor certifikátov na premiestňovanie v rámci územia Únie
                                 
                                 
                                    Z členského štátu do iných členských štátov cez územie Spojeného kráľovstva alebo jeho korunné dependencie
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Produkty živočíšneho pôvodu a určitý tovar, na ktoré sa vzťahujú certifikáty uvedené v článkoch 8 až 29 vykonávacieho nariadenia (EÚ) 2020/2235
                                 
                                 
                                    STORAGE-TC-PAO
                                 
                                 
                                    Zásielky, ktoré pochádzajú z Únie, premiestňujú sa do tretej krajiny alebo na územie a po vyložení, skladovaní a opätovnom naložení sa premiestňujú späť do Únie
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       JE
                                    
                                    Jersey
                                 
                                 
                                    JE-0
                                 
                                 
                                    Zvieratá a zárodočné produkty patriace do rozsahu pôsobnosti delegovaného nariadenia (EÚ) 2020/692
                                 
                                 
                                     
                                 
                                 
                                    Vzory certifikátov na premiestňovanie v rámci územia Únie
                                 
                                 
                                    Z členského štátu do iných členských štátov cez územie Spojeného kráľovstva alebo jeho korunné dependencie
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Produkty živočíšneho pôvodu a určitý tovar, na ktoré sa vzťahujú certifikáty uvedené v článkoch 8 až 29 vykonávacieho nariadenia (EÚ) 2020/2235
                                 
                                 
                                    STORAGE-TC-PAO
                                 
                                 
                                    Zásielky, ktoré pochádzajú z Únie, premiestňujú sa do tretej krajiny alebo na územie a po vyložení, skladovaní a opätovnom naložení sa premiestňujú späť do Únie“
                                 
                                 
                                     
                                 
                                 
                                     
                                 
                                 
                                     
                                 
                              
                  
                        2.
                     
                     
                        V časti 3 sa za položku pre osobitnú podmienku „Z členského štátu do iného členského štátu cez územie Spojeného kráľovstva alebo jeho korunné dependencie“ a pred položku „Aqua – z Ruska do Ruska“ vkladá táto položka:
                        
                                    „Zásielky, ktoré pochádzajú z Únie, premiestňujú sa do tretej krajiny alebo na územie a po vyložení, skladovaní a opätovnom naložení sa premiestňujú späť do Únie
                                 
                                 
                                    Zásielky komodít uvedené v časti 1 stĺpci 4, ktoré pochádzajú z Únie, premiestňujú sa do pásma uvedeného v časti 1 stĺpci 2 a po vyložení, skladovaní a opätovnom naložení v tejto tretej krajine alebo na tomto území sa premiestňujú späť do Únie, sú povolené na vstup do Únie, ak je k nim priložený vzor certifikátu „STORAGE-TC-PAO“ stanovený vo vykonávacom nariadení Komisie (EÚ) 2020/2235, ako aj doklady sprevádzajúce zásielku na jej vývoz do tretej krajiny alebo na územie.“